CELEX: 32015D0911
Language: da
Date: 2015-06-11 00:00:00
Title: Kommissionens gennemførelsesafgørelse (EU) 2015/911 af 11. juni 2015 om ændring af bilag II til beslutning 2007/777/EF for så vidt angår oplysningerne om Canada i listen over tredjelande og dele af tredjelande, hvorfra indførsel af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza (meddelt under nummer C(2015) 3790) (EØS-relevant tekst)

13.6.2015   
            
            
               DA
            
            
               Den Europæiske Unions Tidende
            
            
               L 148/25
            
         KOMMISSIONENS GENNEMFØRELSESAFGØRELSE (EU) 2015/911
   af 11. juni 2015
   om ændring af bilag II til beslutning 2007/777/EF for så vidt angår oplysningerne om Canada i listen over tredjelande og dele af tredjelande, hvorfra indførsel af kødprodukter og behandlede maver, blærer og tarme til Unionen er tilladt i forbindelse med højpatogen aviær influenza
   
      
         (meddelt under nummer C(2015) 3790)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, litra c), og
   ud fra følgende betragtninger:
   
               (1)
            
            
               Ved Kommissionens beslutning 2007/777/EF (2) er der fastsat dyre- og folkesundhedsmæssige bestemmelser for import til samt transit og oplagring i Unionen af sendinger af kødprodukter og behandlede maver, blærer og tarme (i det følgende benævnt »varerne«).
            
         
               (2)
            
            
               Del 1 i bilag II til beslutning 2007/777/EF indeholder en beskrivelse af de områder i tredjelande, for hvilke indførsel i Unionen af varerne er begrænset af dyresundhedsmæssige grunde, og for hvilke regionalisering finder anvendelse. Del 2 i bilaget indeholder en liste over tredjelande eller dele af tredjelande, hvorfra det er tilladt at indføre varerne til Unionen, forudsat at de er blevet underkastet den relevante behandling, jf. del 4 i bilaget.
            
         
               (3)
            
            
               Canada er opført i del 2 i bilag II til beslutning 2007/777/EF som et tredjeland, fra hvilket import til og transit gennem Unionen af sendinger af varer hidrørende fra fjerkræ, opdrættet fuglevildt og vildtlevende fuglevildt er tilladt fra hele Canadas område eller visse dele af området. Regionaliseringen af Canada blev anerkendt ved beslutning 2007/777/EF, som ændret ved Kommissionens gennemførelsesafgørelse (EU) 2015/204 (3), som følge af udbrud af HPAI i fjerkræ i provinsen British Columbia i Canada. Beslutning 2007/777/EF giver mulighed for, at varer fra det berørte område kan indføres til Unionen efter at være blevet underkastet behandling »D« som beskrevet i del 4 i bilag II til beslutning 2007/777/EF (i det følgende benævnt »behandling D«).
            
         
               (4)
            
            
               Canada bekræftede et nyt udbrud af HPAI i fjerkræ i provinsen Ontario i april 2015. Veterinærmyndighederne i Canada suspenderede øjeblikkeligt udstedelsen af veterinærcertifikater for sendinger af varer bestemt til indførsel til Unionen fra hele Canadas område som følge af dette nye udbrud. Canada har også gennemført sanering med henblik på at bekæmpe HPAI og begrænse spredning heraf.
            
         
               (5)
            
            
               En aftale mellem Unionen og Canada (4) giver mulighed for en hurtig, gensidig anerkendelse af regionaliseringsforanstaltninger i tilfælde af sygdomsudbrud i Unionen eller i Canada (i det følgende benævnt »aftalen«).
            
         
               (6)
            
            
               På grundlag af det nye udbrud af HPAI i Canada i provinsen Ontario bør varer hidrørende fra fjerkræ, opdrættet fuglevildt og vildtlevende fuglevildt fra de dele af den nævnte provins, for hvilke veterinærmyndighederne i Canada har indført restriktioner, underkastes mindst »behandling D« for at forhindre indslæbning af HPAI-virus til Unionen.
            
         
               (7)
            
            
               I forbindelse med udbrud af HPAI i British Columbia blev der ved Kommissionens forordning (EF) nr. 798/2008 (5), som ændret ved Kommissionens gennemførelsesforordning (EU) 2015/198 (6) og (EU) 2015/908 (7), også anerkendt regionalisering af Canadas område for import af visse fjerkræprodukter, der falder inden for anvendelsesområdet for samme forordning.
            
         
               (8)
            
            
               Af konsekvenshensyn bør beskrivelsen af områderne i del 1 i bilag II til beslutning 2007/777/EF henvise til regionaliseringen som beskrevet i tredje kolonne i tabellen i del 1 i bilag I til forordning (EF) nr. 798/2008, for hvilke slut- og startdato i kolonne 6A og 6B i nævnte tabel er gældende.
            
         
               (9)
            
            
               Del 1 i bilag II til beslutning 2007/777/EF bør derfor ændres i overensstemmelse hermed.
            
         
               (10)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilag II til beslutning 2007/777/EF ændres som angivet i bilaget til denne afgørelse.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 11. juni 2015.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 18 af 23.1.2003, s. 11.
   
      (2)  Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (EUT L 312 af 30.11.2007, s. 49).
   
      (3)  Kommissionens gennemførelsesafgørelse (EU) 2015/204 af 6. februar 2015 om ændring af bilag II til beslutning 2007/777/EF for så vidt angår oplysningerne om Canada i listen over tredjelande og dele af tredjelande, hvorfra det er tilladt at importere kødprodukter og behandlede maver, blærer og tarme til Unionen i forbindelse med højpatogen aviær influenza (EUT L 33 af 10.2.2015, s. 45).
   
      (4)  Aftale mellem Det Europæiske Fællesskab og Canadas regering om sundhedsforanstaltninger til beskyttelse af folke- og dyresundheden i samhandelen med levende dyr og animalske produkter som godkendt på vegne af Fællesskabet ved Rådets afgørelse 1999/201/EF (EFT L 71 af 18.3.1999, s. 3).
   
      (5)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).
   
      (6)  Kommissionens gennemførelsesforordning (EU) 2015/198 af 6. februar 2015 om ændring af bilag I til forordning (EF) nr. 798/2008 for så vidt angår oplysningerne om Canada i listen over tredjelande, områder, zoner og segmenter, hvorfra visse fjerkræprodukter kan importeres til og sendes i transit gennem Unionen i forbindelse med højpatogen aviær influenza (EUT L 33 af 10.2.2015, s. 9).
   
      (7)  Kommissionens gennemførelsesforordning (EU) 2015/908 af 11. juni 2015 om ændring af bilag I til forordning (EF) nr. 798/2008 for så vidt angår oplysningerne om Canada i listen over tredjelande, områder, zoner og segmenter, hvorfra import til eller transit gennem Unionen af visse fjerkræprodukter er tilladt i forbindelse med højpatogen aviær influenza (se side 11 i denne EUT).
   
      BILAG
      I del 1 i bilag II til beslutning 2007/777/EF affattes oplysningerne om Canada således:
      
         
                     »Canada
                  
                  
                     CA
                  
                  
                     01/2015
                  
                  
                     Hele landet
                  
               
                     CA-1
                  
                  
                     01/2015
                  
                  
                     Hele landet undtagen området CA-2
                  
               
                     CA-2
                  
                  
                     01/2015
                  
                  
                     Områder af Canada, der er beskrevet under CA-2 i tredje kolonne i tabellen i del 1 i bilag I til forordning (EF) nr. 798/2008, og for hvilke slut- og startdato i kolonne 6A og 6B i nævnte tabel er gældende.«